বিশ্বজুড়ে থমকে গেল অ্যামাজন ওয়েব সার্ভিসেস, ১৫ ঘণ্টা পর সচল

ওয়েবডেস্ক- বিশ্বজুড়ে (World Wide) থমকে গেল অ্যামাজন ওয়েব সার্ভিসেস (Amazon Web Services) । ফলে বিপর্যস্ত হয়ে পড়ে বহু ওয়েবসাইট। অ্যামাজনের তরফেও এই বিভ্রাটের কথা স্বীকার করেছে অ্যামাজন। সোমবার হঠাৎ বিশ্বব্যাপী তাদের সার্ভিস হঠাৎ করেই বন্ধ হয়ে যায়। সমস্যার মুখে পড়ে হাজার হাজার ব্যবহারকারী। ওয়েবসাইট কর্মক্ষমতা পর্যবেক্ষণকারী প্ল্যাটফর্ম ‘ডাউন ডিটেক্টর’-রিপোর্ট অনুযায়ী প্রায় ১৫ হাজারেরও বেশি ব্যবহারকারী এই বিভ্রাটের স্বীকার হয়েছেন।

সংস্থার স্টেটাস পেজে জানানো হয়েছে, এই বিঘ্ন হওয়ার কথা স্বীকার করা হয়েছে। সেখানে জানানো হয়েছে, আমরা আমেরিকার ইস্ট-১ রিজিওনে একাধিক এডব্লিউএস পরিষেবায় ত্রুটি এবং লেটেন্সি বৃদ্ধির বিষয়টি স্বীকার করে নিচ্ছি। আমেরিকার স্থানীয় সময় সকাল ৮টা নাগাদ (ভারতীয় সময় দুপুর ১২টা ৩০ মিনিটে) এই বিভ্রাট দেখা দেয় ।

এই বিঘ্ন প্রায় ১৫ ঘন্টা স্থায়ী হয়েছিল, নিউ ইয়র্ক সময় সন্ধ্যা ৬ টার মধ্যে সম্পূর্ণ সব ঠিক ঠাক হয়। এক বিবৃতিতে, অ্যামাজন জানিয়েছে যে সমস্ত সিস্টেম “স্বাভাবিক কার্যক্রমে ফিরে এসেছে” এবং ইঞ্জিনিয়াররা ত্রুটিগুলি খতিয়ে দেখছেন।

এডব্লিউএস-এর ওপর নির্ভরশীল একাধিক জনপ্রিয় অ্যাপ ও সাইট- যেমন স্ন্যাপচ্যাট, রবলক্স, ফোর্টনাইট, ডুয়োলিংগো এবং রিং-এরও পরিষেবায় ব্যাঘাত ঘটে। অ্যামাজনের পক্ষ থেকে জানানো হয়েছে, “একাধিক পরিষেবায় ত্রুটি বেড়েছে।

আরও পড়ুন- ছাঁটাইয়ের পর কর্মীদেরকে সুখবর দিল TCS!

এই সমস্যার প্রভাবে এডব্লিউএস সাপোর্ট সেন্টার বা সাপোর্ট এপিআই-এর মাধ্যমেও কেস তৈরি করা বাধা পেতে পারে। আমরা এই সমস্যা সমাধানের চেষ্টা করছি। অপরদিকে জনপ্রিয় সার্চ ও চ্যাট প্ল্যাটফর্ম পারপ্লেক্সিটিএআই-ও এই বিভ্রাটের কারণে পরিষেবা বন্ধ রেখেছে। সংস্থার সিইও অরবিন্দ শ্রীনিবাস এক্স-এ জানান, পারপ্লেক্সিটি এখন ডাউন রয়েছে। এর মূল কারণ এডব্লিউএস-এর সমস্যা।”

কনসালটেন্সি ডাকবিলের প্রধান ক্লাউড অর্থনীতিবিদ কোরি কুইন এই ঘটনাটিকে “২০২১ সালের ডিসেম্বরের পর থেকে সবচেয়ে উল্লেখযোগ্য AWS বিভ্রাট” হিসাবে বর্ণনা করেছেন। তিনি আরও বলেছেন, যে ডিজিটাল সিস্টেমের ক্রমবর্ধমান আন্তঃসংযোগ এমনকি সংক্ষিপ্ত ব্যাঘাতগুলিকে আরও লক্ষণীয় করে তোলে।

দেখুন আরও খবর-